b'\n_START_ARTICLE_\nViinitila\n_START_PARAGRAPH_\nViinitila on maatila, jolla valmistetaan viini\xc3\xa4 tai hedelm\xc3\xa4viini\xc3\xa4 tilan omissa tarhoissa kasvatetusta tai muualta tuodusta raaka-aineesta, tavallisesti viiniryp\xc3\xa4leist\xc3\xa4. Viinitiloilla on joskus my\xc3\xb6s erilaisia palveluja ja toimintoja, kuten viininmaistatusta, ruokailupalveluja, majoitusta ja erilaisia virkistyspalveluja. Suomen viinitiloilla valmistetaan ja myyd\xc3\xa4\xc3\xa4n kotimaisista marjoista ja hedelmist\xc3\xa4 tehtyj\xc3\xa4 niin kutsuttuja tilaviinej\xc3\xa4. Vuonna 2011 Suomessa oli noin 40 viinitilaa. Suomen alkoholilain muutos vuonna 1995 teki tilaviinitoiminnan lailliseksi Suomessa.'